CELEX: 32013R0150
Language: hu
Date: 2012-12-19 00:00:00
Title: A Bizottság 150/2013/EU felhatalmazáson alapuló rendelete ( 2012. december 19. ) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a kereskedési adattárként történő nyilvántartásba vétel iránti kérelem részleteit meghatározó szabályozási technikai standardok tekintetében történő kiegészítéséről  EGT-vonatkozású szöveg

23.2.2013   
            
            
               HU
            
            
               Az Európai Unió Hivatalos Lapja
            
            
               L 52/25
            
         A BIZOTTSÁG 150/2013/EU FELHATALMAZÁSON ALAPULÓ RENDELETE
   (2012. december 19.)
   a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a kereskedési adattárként történő nyilvántartásba vétel iránti kérelem részleteit meghatározó szabályozási technikai standardok tekintetében történő kiegészítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Központi Bank véleményére (1),
   tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (2) és különösen annak 56. cikke (3) bekezdésére,
   mivel:
   
               (1)
            
            
               A kereskedési adattárak nyilvántartásba vétele iránti kérelem részeként meg kell állapítani az Európai Értékpapírpiaci Hatóságnak (EÉPH) benyújtandó információkat meghatározó szabályokat.
            
         
               (2)
            
            
               A kereskedési adattárak nyilvántartásba vétele iránti kérelmet benyújtó személyeknek információval kell szolgálniuk belső kontrolljaik szerkezetéről és irányító szerveik függetlenségéről, hogy az EÉPH megállapíthassa, a vállalatirányítási struktúra biztosítja-e a kereskedési adattár függetlenségét, és hogy megfelelő-e az a struktúra és beszámolási eljárás.
            
         
               (3)
            
            
               Az európai felügyeleti hatóság (Európai Értékpapírpiaci Hatóság) létrehozásáról szóló, 2010. november 24-i 1095/2010/EU európai parlamenti és tanácsi rendelettel létrehozott EÉPH (3) felel a kereskedési adattáraknak a 648/2012/EU rendelet VI. címe szerinti nyilvántartásba vételéért és felügyeletéért. Annak érdekében, hogy az EÉPH megállapíthassa a jövőbeli kereskedési adattár felső vezetésének jó hírnevét, eddigi tapasztalatait és készségeit, ezen értékelés elvégzése céljából a kérelmező kereskedési adattárnak be kell nyújtania a kapcsolódó információkat.
            
         
               (4)
            
            
               A kérelmező kereskedési adattárnak információval kell szolgálnia az EÉPH részére annak bizonyítása érdekében, hogy feladatainak folyamatos ellátásához és a megfelelő üzletmenet-folytonossági intézkedéseihez rendelkezésére állnak a szükséges pénzügyi források.
            
         
               (5)
            
            
               Jóllehet amennyiben egy kereskedési adattár fióktelepeken keresztül működik, azok nem minősülnek jogi személynek, az említett kereskedési adattárak kötelesek elkülönített információkat közölni fióktelepeik vonatkozásában, hogy ezáltal lehetővé tegyék az EÉPH számára a fióktelepeknek a kereskedési adattárak szervezeti felépítésében elfoglalt helyének pontos feltérképezését, a fióktelepek felső vezetése alkalmasságának és megfelelőségének megállapítását, valamint annak értékelését, hogy a jelenlegi ellenőrzési mechanizmusok, a megfelelés ellenőrzése, valamint az egyéb meglévő funkciók kellően hatékonyak-e ahhoz, hogy általuk a fióktelepek kockázatai megfelelő módon feltárhatók, értékelhetők és kezelhetők legyenek.
            
         
               (6)
            
            
               Lényeges, hogy a kérelmező az EÉPH rendelkezésére bocsássa a kiegészítő szolgáltatásokra vagy egyéb olyan szervezeti egységekre vonatkozó információkat, amelyeket a kereskedési adattár fő tevékenységén, a származtatott ügyletek jelentésén kívül, különösen a központi tevékenységén, a kötelező jelentésen kívül kínál.
            
         
               (7)
            
            
               Annak érdekében, hogy az EÉPH értékelhesse a kérelmező kereskedési adattár technológiai rendszereinek folyamatosságát és rendeltetésszerű működését, a kérelmezőnek leírást kell készítenie az EÉPH számára a vonatkozó technológiai rendszerekről és azok kezelésének módjáról. A kérelmezőnek a szolgáltatásaihoz kapcsolódó esetleges kiszervezési megállapodásról is tájékoztatással kell szolgálnia.
            
         
               (8)
            
            
               Ahhoz, hogy a piaci résztvevők megalapozott döntést hozhassanak, a kereskedési adattárak által nyújtott szolgáltatásokkal kapcsolatos díjak lényeges információnak minősülnek, és ezért azokat kereskedési adattárként történő nyilvántartásba vétel iránti kérelemben fel kell tüntetni.
            
         
               (9)
            
            
               Tekintve, hogy a piaci szereplők és szabályozó hatóságok a kereskedési adattárak által kezelt adatokra támaszkodnak, a kereskedési adattárként történő nyilvántartásba vétel iránti kérelemben egyértelműen meg kell különböztetni a szigorú működési és adatnyilvántartási követelményeket.
            
         
               (10)
            
            
               Ahhoz, hogy a piaci résztvevők megalapozott döntést hozhassanak, a kereskedési adattárak által nyújtott szolgáltatásokkal összefüggő kockázatkezelési modellek szükséges elemei a nyilvántartásba vétel iránti kérelemnek.
            
         
               (11)
            
            
               A kereskedési adattárhoz való teljes mértékű hozzáférés biztosítása érdekében a harmadik felek szolgáltatói megkülönböztetésmentes módon hozzáférnek a kereskedési adattár által kezelt információkhoz, ha az adatokat nyújtó szervezetek és az érintett szerződő felek ahhoz hozzájárultak. A kérelmező kereskedési adattár ezért az EÉPH rendelkezésére bocsátja a hozzáférésre vonatkozó politikákról és eljárásokról szóló információkat.
            
         
               (12)
            
            
               Az engedélyezésre vonatkozó feladatok eredményes ellátása érdekében a kereskedési adattárak, a velük kapcsolatban álló harmadik felek és azon harmadik felek, amelyekhez a kereskedési adattárak kiszerveztek bizonyos operatív funkciókat és tevékenységeket, minden szükséges információt megadnak az EÉPH számára. Ezen információk szükségesek a nyilvántartásba vétel iránti kérelem és az abban foglalt dokumentáció értékeléséhez vagy az értékelés elvégzéséhez.
            
         
               (13)
            
            
               Ez a rendelet az EÉPH által a Bizottságnak benyújtott szabályozási technikaistandard-tervezeten alapul.
            
         
               (14)
            
            
               Az EÉPH az 1095/2010/EU rendelet 10. cikkével összhangban nyilvános konzultációkat folytatott le a szabályozási technikaistandard-tervezetekről, elemezte a lehetséges költségeket és hasznokat, és kikérte az említett rendelet 37. cikke szerint létrehozott Értékpapírpiaci Érdekképviseleti Csoport véleményét,
            
         ELFOGADTA EZT A RENDELETET:
   1.   FEJEZET
   
      NYILVÁNTARTÁSBA VÉTEL
   
   
      1.   SZAKASZ
   
   
      
         Általános előírások
      
   
   1. cikk
   A származtatott ügyletek azonosítása, jogállása és kategóriái
   (1)   A kereskedési adattárak nyilvántartásba vétele iránti kérelemben meghatározza a kérelmezőt és azokat a kereskedési adattárként történő nyilvántartásba vételhez kötött tevékenységeket, amelyeket folytatni kíván.
   (2)   A kereskedési adattár nyilvántartásba vétele iránti kérelem különösen az alábbi információkat tartalmazza:
   
               a)
            
            
               a kérelmező társaság neve és hivatalos címe az Unión belül;
            
         
               b)
            
            
               a vonatkozó cégnyilvántartásból vagy bírósági nyilvántartásból származó cégkivonat vagy egyéb, a kérelmező cégbejegyzésének helyét, valamint üzleti tevékenységi körét bizonyító, a kérelem napján érvényes dokumentum;
            
         
               c)
            
            
               a származtatott ügyletek különböző kategóriáiról szóló információk, amelyekre vonatkozóan a kérelmező a nyilvántartásba vételt kérelmezi;
            
         
               d)
            
            
               az alapító okirat és amennyiben szükséges, a kezelési szabályzat egyéb dokumentumai, amelyek igazolják, hogy a kérelmező kereskedési adattárat vezethet;
            
         
               e)
            
            
               az ülések jegyzőkönyve, amelyben az igazgatóság jóváhagyta a kérelmet;
            
         
               f)
            
            
               a kereskedési adattár megfeleléséért felelős további személy(ek) neve és kapcsolattartási adatai vagy egyéb, a kérelmező megfelelési értékelésében részt vevő személyzet tagja;
            
         
               g)
            
            
               az üzleti terv, ideértve a legfontosabb üzleti tevékenységek helyének megnevezését is;
            
         
               h)
            
            
               a leányvállalatok és szükség esetén a csoport összetételének megnevezése;
            
         
               i)
            
            
               a kereskedési adattár feladataitól eltérő bármely olyan szolgáltatás, amelyet a kérelmező nyújtani kíván;
            
         
               j)
            
            
               függőben lévő bírósági, adminisztratív, döntőbírósági vagy bármely egyéb peres eljárás – típusától függetlenül, amelynek a kérelmező részes fele lehet, különösen az adóügyi és fizetésképtelenségi ügyekben és amennyiben jelentős pénzügyi vagy hírnévhez kapcsolódó költségek keletkezhetnek, illetőleg bármely olyan, már nem függőben lévő eljárás, amely miatt a kereskedési adattárra vonatkozóan még mindig költségek merülhetnek fel.
            
         (3)   A nyilvántartásba vétel iránti kérelem elbírálása során az EÉPH kérésére a kérelmezők további információkkal szolgálnak, amennyiben azokra szükség van annak értékeléséhez, hogy a kérelmezők kellő kapacitással rendelkeznek-e a 648/2012/EU rendelet 56–59. cikkében foglalt követelményeknek való megfeleléshez, valamint a benyújtandó vagy a már benyújtott dokumentumoknak az EÉPH általi alapos értelmezése és elemzése érdekében.
   (4)   Amennyiben a kérelmező úgy ítéli meg, hogy e rendelet valamely követelménye rá nem alkalmazandó, kérelmében egyértelműen meg kell neveznie azt a követelményt és meg kell indokolnia, hogy a szóban forgó követelmény miért nem alkalmazandó.
   2. cikk
   Politikák és eljárások
   Amennyiben információt kell nyújtani a politikákat vagy eljárásokat illetően, a kérelmezőnek biztosítania kell, hogy a politikákban vagy eljárásokban, illetőleg azok mellékleteként szerepel a következő pontok mindegyike:
   
               a)
            
            
               a politikák és eljárások jóváhagyásáért és alkalmazásáért felelős személy vagy személyek megnevezése;
            
         
               b)
            
            
               a politikáknak és eljárásoknak való megfelelés biztosításának és nyomon követésének módja, valamint az ezekért felelős személy vagy személyek megnevezése;
            
         
               c)
            
            
               a politikák és eljárások megsértésekor alkalmazandó intézkedések leírása;
            
         
               d)
            
            
               a politikák vagy eljárások lényeges, adott esetben a nyilvántartásbavételi eljáráshoz kapcsolódó feltételek teljesülésének meghiúsulását eredményező esetleges megsértése esetén az EÉPH értesítésére szolgáló eljárás.
            
         
      2.   SZAKASZ
   
   
      
         Tulajdonlás
      
   
   3. cikk
   A kereskedési adattár tulajdonlása
   (1)   A kereskedési adattárként történő nyilvántartásba vétel iránti kérelem tartalmazza az alábbi információkat:
   
               a)
            
            
               azon személyek vagy szervezetek nevének a jegyzéke, amelyek közvetlenül vagy közvetve a tőke vagy a szavazati jogok legalább 5 %-át birtokolják, illetve akik részesedésük által a kérelmező irányítására jelentős befolyást gyakorolhatnak;
            
         
               b)
            
            
               azoknak a vállalkozásoknak a jegyzéke, amelyekben az a) pontban említett személyek a tőke vagy a szavazati jogok legalább 5 %-át birtokolják, illetve amely vállalkozások irányítására ezek a személyek jelentős befolyást gyakorolnak.
            
         (2)   Amennyiben a kérelmező anyavállalattal rendelkezik:
   
               a)
            
            
               feltünteti a hivatalos címét;
            
         
               b)
            
            
               feltüntetni, hogy az anyavállalat rendelkezik-e engedéllyel, szerepel-e a nyilvántartásban és felügyelet alá tartozik-e, amennyiben igen, megadja az esetleges hivatkozási számát és a felelős felügyeleti hatóság nevét.
            
         4. cikk
   A tulajdonosi kapcsolatokat bemutató ábra
   (1)   A kereskedési adattárként történő nyilvántartásba vétel iránti kérelem tartalmazza az anyavállalat, a leányvállalatok és az esetleges kapcsolt jogalanyok vagy fióktelepek között fennálló tulajdonosi kapcsolatokat ábrázoló ábrát.
   (2)   Az (1) bekezdésben említett ábrában a vállalkozások teljes nevük, jogállásuk és hivatalos címük megadásával szerepelnek.
   
      3.   SZAKASZ
   
   
      
         Szervezeti felépítés, irányítás és megfelelőség
      
   
   5. cikk
   Szervezeti ábra
   (1)   A kereskedési adattárként történő nyilvántartásba vétel iránti kérelem tartalmazza a szervezeti ábrát, amely részletezi a kérelmező szervezeti felépítését és az esetleges kiegészítő szolgáltatásokat.
   (2)   Ezen ábrán szerepel minden központi feladatért felelős személy, egyebek mellett a felső vezetés és az egyes fióktelepek tevékenységét igazgató személyek.
   6. cikk
   Vállalatirányítás
   (1)   A kereskedési adattárként történő nyilvántartásba vétel iránti kérelem tartalmazza a kérelmező belső vállalatirányítási politikákra és eljárásokra, valamint a felső vezetés, így többek között az igazgatóság, annak nem ügyvezető funkciót betöltő tagjai, továbbá az esetleges bizottságok hatásköreire vonatkozó információkat.
   (2)   Az információk tartalmazzák a felső vezetés és az igazgatóság tagjaira vonatkozó kiválasztási eljárás, kinevezés, teljesítményértékelés és elbocsátás leírását.
   (3)   Valamely elismert vállalatirányítási magatartási kódex alkalmazása esetén a kérelmező a kereskedési adattárként történő nyilvántartásba vétel iránti kérelemben megnevezi az adott magatartási kódexet, valamint megindokolja az ettől való eltérést.
   7. cikk
   Belső kontrollok
   (1)   A kereskedési adattárként történő nyilvántartásba vétel iránti kérelem tartalmazza a kérelmező által alkalmazott belső kontrollok áttekintését. Ide tartoznak a megfelelési, a felülvizsgálati funkciójára, a kockázatelemzésre, a belsőkontroll-mechanizmusokra és a belső ellenőrzési funkcióra vonatkozó információk.
   (2)   Az áttekintés az alábbi kérdésekkel kapcsolatos információkat tartalmazza:
   
               a)
            
            
               a kérelmező belső kontrollokra vonatkozó politikái és eljárásai;
            
         
               b)
            
            
               a kérelmezőhöz tartozó rendszerek megfelelőségének és hatékonyságának nyomon követése és értékelése;
            
         
               c)
            
            
               a kérelmező információfeldolgozási rendszereire vonatkozó ellenőrzés és védelem;
            
         
               d)
            
            
               az eredmények értékeléséért felelős belső szervezeti egységek.
            
         (3)   A kereskedési adattárként történő nyilvántartásba vétel iránti kérelem a kérelmező belsőkontroll-funkciójára vonatkozóan az alábbi információkat tartalmazza:
   
               a)
            
            
               a belsőkontroll-módszerek kidolgozási és alkalmazási módjának kifejtése, figyelemmel a kérelmező tevékenységeinek jellegére, összetettségére és a tevékenységek kockázataira;
            
         
               b)
            
            
               a kérelem benyújtási idejét követő három évre vonatkozó munkaprogram.
            
         8. cikk
   A jogszabályi rendelkezések tiszteletben tartása
   A kereskedési adattárként történő nyilvántartásba vétel iránti kérelem a kérelmezőnek a 648/2012/EU rendeletnek való megfelelés biztosítására irányuló politikáira és eljárásaira vonatkozóan tartalmazza az alábbi információkat:
   
               a)
            
            
               a kereskedési adattár megfeleléséért felelős személyek vagy egyéb, a megfelelési értékelésekben részt vevő személyzet szerepének leírása, egyebek mellett annak leírása, miként biztosított a megfelelési funkció függetlensége a vállalkozás többi részétől;
            
         
               b)
            
            
               a belső politikák és eljárások, amelyek azt hivatottak biztosítani, hogy a kérelmezők, a vezetőket és alkalmazottakat is beleértve, megfeleljenek a 648/2012/EU rendelet valamennyi rendelkezésének, egyebek mellett az igazgatóság és a felső vezetés szerepének leírása;
            
         
               c)
            
            
               amennyiben rendelkezésre áll, a kereskedési adattár megfeleléséért felelős személyek vagy egyéb, a kérelmező kereskedési adattár megfelelési értékeléseiben részt vevő személyzet által készített, legfrissebb belső jelentés.
            
         9. cikk
   Felső vezetés és igazgatósági tagok
   (1)   A kereskedési adattárként történő nyilvántartásba vétel iránti kérelem a felső vezetés valamennyi tagjára és az igazgatóság minden egyes tagjára vonatkozóan tartalmazza az alábbi információkat:
   
               a)
            
            
               az önéletrajz másolata, lehetővé téve a felelősségi körük megfelelő teljesítéséhez szükséges megfelelő tapasztalat és ismeretek értékelését;
            
         
               b)
            
            
               pénzügyi vagy adatszolgáltatások nyújtásával vagy csalással, illetőleg különösen hivatalos okmány – amennyiben az rendelkezésre áll az adott tagállamon belül – formájában végrehajtott sikkasztással kapcsolatban hozott esetleges büntetőjogi felelősséget megállapító ítélet részletes leírása;
            
         
               c)
            
            
               a pénzügyi vagy adatszolgáltatások nyújtásával kapcsolatos jó hírnévről szóló nyilatkozat, amelyben a felső vezetés és az igazgatóság valamennyi tagja beszámol arról, hogy:
               
                           i.
                        
                        
                           hoztak-e már ellene bűncselekmény miatti, jogerős ítéletet a pénzügyi vagy adatszolgáltatások nyújtásával, illetőleg csalással vagy sikkasztással kapcsolatban;
                        
                     
                           ii.
                        
                        
                           volt-e vagy van-e ellene folyamatban szabályozó hatóság vagy kormányzati szerv, illetve ügynökség által indított eljárás, amelyben elmarasztaló ítéletet hoztak ellene;
                        
                     
                           iii.
                        
                        
                           hoztak-e ellene elmarasztaló ítéletet pénzügyi vagy adatszolgáltatások nyújtásával, szabálytalansággal vagy valamely vállalkozás irányítását érintő csalással kapcsolatban indított polgári jogi eljárásban;
                        
                     
                           iv.
                        
                        
                           rendelkezett-e részesedéssel egy olyan vállalkozás igazgatóságában vagy felső vezetésében, amelyet valamely szabályozó hatóság törölt a nyilvántartásból, illetve amely vállalkozás engedélyét a szabályozó hatóság bevonta;
                        
                     
                           v.
                        
                        
                           utasították-e el a valamely szabályozó hatóság általi nyilvántartásba vételhez vagy engedélyezéshez kötött tevékenység folytatására vonatkozó kérelmét;
                        
                     
                           vi.
                        
                        
                           részt vesz-e vagy részt vett-e olyan vállalkozás igazgatóságában vagy felső vezetésében, amely ellen az érintett személy és a vállalkozás között fennálló kapcsolat idején, vagy az érintett személy és a vállalkozás között fennálló kapcsolat megszűnését követő egy éven belül fizetésképtelenségi vagy felszámolási eljárás indult;
                        
                     
                           vii.
                        
                        
                           rendelkezett-e részesedéssel egy olyan vállalkozás igazgatóságában vagy felső vezetésében, amely ellen valamely szabályozó hatóság elmarasztaló ítéletet hozott vagy szankciót vezetett be;
                        
                     
                           viii.
                        
                        
                           sújtotta-e valamely kormányzati szerv, szabályozó hatóság vagy szakmai szervezet egyéb büntetéssel, felfüggesztéssel, kizárással vagy esetleges egyéb szankcióval csalással, sikkasztással, illetőleg pénzügyi vagy adatszolgáltatások nyújtásával kapcsolatos esetek miatt;
                        
                     
                           ix.
                        
                        
                           mulasztás vagy jogsértés következtében eltiltották-e igazgatói vagy bármely vezetői tevékenység gyakorlásától, vagy elbocsátották-e a vállalkozással fennálló munkaviszonyából vagy felmentették-e egyéb tisztségéből;
                        
                     
         
               d)
            
            
               nyilatkozat az esetleges összeférhetetlenségekről, amelyeket a felső vezetés és az igazgatóság tagjai feladataik ellátása során tapasztalhatnak, valamint azok kezelésének módja.
            
         (2)   Az (1) bekezdés szerint az EÉPH által kapott bármely információk csak a kérelmező kereskedési adattárként történő nyilvántartásba vétele, illetve a nyilvántartásba vételhez kapcsolódó feltételeknek való megfelelés bármely időpontban történő vizsgálata céljából használhatók fel.
   
      4.   SZAKASZ
   
   
      
         Személyzeti ügyek és javadalmazás
      
   
   10. cikk
   Személyzeti politika és eljárások
   A kereskedési adattárként történő nyilvántartásba vétel iránti kérelem tartalmazza az alábbi politikákat és eljárásokat:
   
               a)
            
            
               a felső vezetésre, az igazgatósági tagokra és a kérelmező kockázati és ellenőrzési funkciókra alkalmazott személyzetre vonatkozó javadalmazási politikája;
            
         
               b)
            
            
               az egyes munkavállalóktól való túlzott függéssel összefüggő kockázatok csökkentésére irányuló, a kérelmező által bevezetett intézkedések leírása.
            
         11. cikk
   Alkalmasság és megfelelőség
   A kereskedési adattárként történő nyilvántartásba vétel iránti kérelem a kérelmező személyzetével kapcsolatban tartalmazza az alábbi információkat:
   
               a)
            
            
               az alkalmazásban álló személyzet általános jegyzéke, egyebek mellett a beosztásokkal és az adott beosztáshoz tartozó képesítésekkel;
            
         
               b)
            
            
               a kereskedésiadattár-szolgáltatások nyújtásáért felelős informatikai személyzet részletes jellemzése, ideértve az egyes alkalmazottak feladatait és képesítéseit;
            
         
               c)
            
            
               a belső ellenőrzésért, belső kontrollokért, a megfelelésért, kockázatértékelésért és a belső felülvizsgálatért felelős minden egyes személy feladatainak és képesítéseinek leírása;
            
         
               d)
            
            
               a személyzet e feladatokkal megbízott tagjainak és a kiszerződési megállapodás keretében tevékenykedő tagjainak megnevezése;
            
         
               e)
            
            
               a kereskedési adattár tevékenységét érintő képzési és fejlesztési intézkedések, ideértve a kereskedési adattár tevékenységeit lebonyolító személyzettől megkövetelt bármely vizsgát vagy egyéb formális értékelést.
            
         
      5.   SZAKASZ
   
   
      
         A kereskedési adattár teljesítményére fordított pénzügyi források
      
   
   12. cikk
   Pénzügyi jelentések és üzleti tervek
   (1)   A kereskedési adattárként történő nyilvántartásba vétel iránti kérelem a kérelmezővel kapcsolatban tartalmazza az alábbi pénzügyi és üzleti információkat:
   
               a)
            
            
               a nemzetközi számviteli standardok alkalmazásáról szóló 1606/2002/EK európai parlamenti és tanácsi rendelet (4) 3. cikkének megfelelően elfogadott nemzetközi standardokkal összhangban készített összes pénzügyi kimutatás;
            
         
               b)
            
            
               ha a kérelmező pénzügyi kimutatásai esetében az éves és összevont (konszolidált) éves beszámolók jog szerinti könyvvizsgálatáról szóló, 2006. május 17-i 2006/43/EK európai parlamenti és tanácsi irányelv (5) 2. cikkének (1) bekezdése könyvvizsgálatot ír elő, a pénzügyi beszámolóknak az éves és konszolidált pénzügyi kimutatásokra vonatkozó könyvvizsgálói jelentést is tartalmazniuk kell;
            
         
               c)
            
            
               amennyiben a kérelmező könyvvizsgálat alatt áll, a külső auditor nevének és nemzeti nyilvántartási számának megadása;
            
         
               d)
            
            
               pénzügyi üzleti terv, amely a kereskedési adattár szolgáltatásaira – legalább három év referencia-időszakra – vonatkozóan különböző forgatókönyveket tartalmaz.
            
         (2)   Amennyiben nem állnak rendelkezésre az (1) bekezdésben említett korábbi pénzügyi információk, a kereskedési adattárként történő nyilvántartásba vétel iránti kérelem a kérelmezőre vonatkozóan tartalmazza az alábbi információkat:
   
               a)
            
            
               a megfelelő forrásokat és a várt üzleti helyzetet bemutató pro forma nyilatkozat a kereskedési adattárként történő nyilvántartásba vételt követő hat hónapon belül;
            
         
               b)
            
            
               évközi pénzügyi beszámoló, amennyiben a pénzügyi kimutatások még nem érhetők el az előírt időszak vonatkozásában;
            
         
               c)
            
            
               a pénzügyi helyzetről szóló beszámoló, így mérleg, eredménykimutatás, változások a saját tőkében és a cash flow-ban, valamint a számviteli politika összefoglalását tartalmazó mellékletek és egyéb magyarázó megjegyzések.
            
         (3)   A kereskedési adattárként történő nyilvántartásba vétel iránti kérelem tartalmazza az esetleges anyavállalat auditált éves pénzügyi beszámolóit a kérelem benyújtásának napját megelőző három pénzügyi év vonatkozásában.
   (4)   A kereskedési adattárként történő nyilvántartásba vétel iránti kérelem tartalmazza a kérelmezővel kapcsolatos alábbi pénzügyi információkat:
   
               a)
            
            
               a leányvállalatok jövőbeni alapítására vonatkozó tervek ismertetése, a helyszínek megjelölésével;
            
         
               b)
            
            
               a kérelmező által folytatni szándékozott üzleti tevékenységek leírása, a leányvállalatok vagy a fióktelepek tevékenységeinek megjelölésével.
            
         
      6.   SZAKASZ
   
   
      
         Összeférhetetlenség
      
   
   13. cikk
   Az összeférhetetlenségek kezelése
   A kereskedési adattárként történő nyilvántartásba vétel iránti kérelem a kérelmező által az összeférhetetlenségek kezelése céljából bevezetett politikákat és eljárásokat illetően tartalmazza az alábbi információkat:
   
               a)
            
            
               az összeférhetetlenségek feltárásával, kezelésével és közzétételével kapcsolatos politikák és eljárások, valamint azon eljárás leírása, amelynek segítségével gondoskodik arról, hogy a megfelelő személyek előtt ismertek legyenek a politikák és eljárások;
            
         
               b)
            
            
               az összeférhetetlenségekről szóló a) pontban említett követelmények betartásának biztosítására bevezetett egyéb intézkedések és kontrollok.
            
         14. cikk
   Titoktartás
   (1)   A kereskedési adattárként történő nyilvántartásba vétel iránti kérelem tartalmazza a jövőbeli kereskedési adattárban tárolt információknak az alábbi célokra történő felhasználását megakadályozó belső politikákat és mechanizmusokat:
   
               a)
            
            
               törvénytelen célokra;
            
         
               b)
            
            
               bizalmas adatok nyilvánosságra hozatala céljából;
            
         
               c)
            
            
               kereskedelmi célokra nem engedélyezett felhasználás.
            
         (2)   Az utóbbi tartalmazza az adatokhoz való hozzáféréshez szükséges jelszóhasználattal kapcsolatos személyzeti engedélyekre vonatkozó belső eljárások leírását, a személyzeti célok meghatározását, a megtekintett adatok alkalmazási körét és az adatfelhasználásra vonatkozó esetleges korlátozásokat.
   (3)   A kérelmezők az EÉPH rendelkezésére bocsátják azon folyamataikról szóló információkat, amelyekkel rögzítik a személyzet tagjainak adathozzáféréseit, a hozzáférés időpontját, a lekérdezett adatok jellemzőit és a lekérdezés célját.
   15. cikk
   Az összeférhetetlenségi jegyzék és az összeférhetetlenségek enyhítése
   (1)   A kereskedési adattárként történő nyilvántartásba vétel iránti kérelem a kérelem benyújtásának időpontjában naprakész jegyzéket tartalmaz a kérelmező által nyújtott kiegészítő vagy egyéb kapcsolódó szolgáltatások kapcsán felmerült lényeges összeférhetetlenségekről és azok kezelésének módjáról.
   (2)   Amennyiben a kérelmező egy csoport részét képezi, a jegyzék tartalmazza az ehhez a csoporthoz tartozó más vállalkozások kapcsán felmerülő összeférhetetlenségeket és azok kezelésének módját is.
   
      7.   SZAKASZ
   
   
      
         Források és eljárások
      
   
   16. cikk
   Informatikai erőforrások és kiszervezés
   A kereskedési adattárként történő nyilvántartásba vétel iránti kérelem tartalmazza az alábbi kérdésekre vonatkozó leírásokat:
   
               a)
            
            
               a kérelmező által az ügyfeleknek történő szolgáltatásnyújtás érdekében kifejlesztett rendszerek és felhasználói eszközök, egyebek mellett bármely felhasználói kézikönyv és belső eljárások másolata;
            
         
               b)
            
            
               a kérelmező informatikai erőforrásaival kapcsolatos befektetési és megújítási politikák;
            
         
               c)
            
            
               a kérelmező által kötött kiszervezési megállapodások, a kiszervezett feladatok szolgáltatási szintjének nyomon követésére alkalmazott módszerekkel együtt, valamint az e megállapodásokra vonatkozó szerződések másolata.
            
         17. cikk
   Kiegészítő szolgáltatások
   Amennyiben egy kérelmező, csoportján belüli vállalkozás vagy egy olyan vállalkozás, amellyel a kérelmező lényeges megállapodást kötött a kereskedési vagy kereskedés utáni szolgáltatások kínálatával kapcsolatban, illetőleg kiegészítő szolgáltatás nyújtását tervezi, kereskedési adattárként történő nyilvántartásba vétel iránti kérelme tartalmazza az alábbiak leírását:
   
               a)
            
            
               a kérelmező vagy anyavállalat-csoportja által folytatott kiegészítő szolgáltatások és azon megállapodások leírása, amelyeket a kereskedési adattár a kereskedési, kereskedés utáni vagy egyéb kapcsolódó szolgáltatásokat nyújtó vállalatokkal kötött, valamint e megállapodások másolatai;
            
         
               b)
            
            
               azon eljárások és politikák, amelyek biztosítani fogják a kérelmező kereskedési adattár szolgáltatásai és egyéb üzletágak közötti operatív elkülönítést, ideértve azt az esetet is, amikor a kereskedési adattár, a holdingtársaságához tartozó vállalkozás vagy bármely olyan vállalkozás, amelyen belül a kereskedési vagy kereskedés utáni szolgáltatási lánc, illetőleg külön üzletág vonatkozásában lényeges megállapodást kötött, külön üzleti tevékenységet folytat.
            
         
      8.   SZAKASZ
   
   
      
         A hozzáférés szabályai
      
   
   18. cikk
   A hozzáférési szabályokra vonatkozó átláthatóság
   A kereskedési adattárként történő nyilvántartásba vétel iránti kérelem tartalmazza az alábbi információkat:
   
               a)
            
            
               a hozzáférésre vonatkozó politikák és eljárások, amelyek alapján a felhasználók hozzáférhetnek a kereskedési adattárakban tárolt adatokhoz, ideértve bármely olyan eljárást, amely révén a felhasználók szükség esetén helyesbíthetik vagy módosíthatják a nyilvántartásba vett ügyleteiket;
            
         
               b)
            
            
               a felhasználó jogait és kötelezettségeit meghatározó feltételek másolata;
            
         
               c)
            
            
               a felhasználó rendelkezésére álló hozzáférés különböző kategóriáinak leírása, amennyiben több kategória létezik;
            
         
               d)
            
            
               a hozzáférésre vonatkozó politikák és eljárások, amelyek alapján egyéb szolgáltatásnyújtók megkülönböztetésmentes hozzáféréssel rendelkezhetnek a kereskedési adattár által tárolt információkhoz, amennyiben a szerződő felek ahhoz hozzájárultak.
            
         19. cikk
   A megfelelőségi rendelkezésekkel és az adatok pontosságával kapcsolatos átláthatóság
   A kereskedési adattárként történő nyilvántartásba vétel iránti kérelem tartalmazza a kérelmező által bevezetett eljárásokat, amelyek révén ellenőrizhető, hogy:
   
               a)
            
            
               a bejelentő szerződő fél vagy benyújtó jogalany megfelel-e a jelentéstételi kötelezettségeknek;
            
         
               b)
            
            
               a bejelentett adatok helytállóak-e;
            
         
               c)
            
            
               lehetséges-e ezen adatok kereskedési adattárak közötti egyeztethetősége, amennyiben a szerződő felek különböző kereskedési adattáraknak tesznek jelentést.
            
         20. cikk
   Az árpolitikával kapcsolatos átláthatóság
   A kereskedési adattárként történő nyilvántartásba vétel iránti kérelem a kérelmezővel kapcsolatban tartalmazza az alábbiak leírását:
   
               a)
            
            
               árpolitika, ideértve a meglévő árengedményeket és pénzvisszatérítéseket, valamint e kedvezmények igénybevételének feltételeit;
            
         
               b)
            
            
               a kiegészítő szolgáltatások nyújtásáért felszámolt díjak összetétele, ideértve a kereskedési adattárak szolgáltatásainak és a kiegészítő szolgáltatások becsült költségét, továbbá a kérelmező számára a kereskedési adattárral kapcsolatos szolgáltatások és kiegészítő szolgáltatások nyújtása során felmerült külön költségek elszámolására alkalmazott módszerek részleteit;
            
         
               c)
            
            
               az információknak az ügyfelek, nevezetesen a bejelentést végző jogalanyok és jövőbeli ügyfelek részére történő elérhetővé tételére alkalmazott módszerek, a díjszerkezet másolatával együtt, ha a kereskedési adattárak szolgáltatásai és a kiegészítő szolgáltatások elkülönülnek.
            
         
      9.   SZAKASZ
   
   
      
         Működési megbízhatóság
      
   
   21. cikk
   Működési kockázat
   A kereskedési adattárként történő nyilvántartásba vétel iránti kérelem tartalmazza az alábbi információkat:
   
               a)
            
            
               a rendelkezésre álló erőforrások és a működési és bármely, a kérelmezőt nagy mértékben érintő lényeges kockázat megállapítására és csökkentésére szolgáló eljárások részletes leírása, ideértve a vonatkozó kézikönyvek és belső eljárások másolatát is;
            
         
               b)
            
            
               rendes működés melletti szolgáltatásnyújtás folytatása érdekében a potenciális általános veszteségek fedezésére saját tőkéből finanszírozott likvid nettó eszközök leírása, valamint annak értékelése, hogy elegendőek-e a kérelmező pénzügyi forrásai a felszámolás vagy a lényeges működési folyamatok és szolgáltatások átszervezése során felmerülő működési költségek legalább hat hónapig tartó fedezésére;
            
         
               c)
            
            
               a kérelmező üzletmenet-folytonossági terve és a tervfrissítési politikájára vonatkozó információ. A tervnek elsősorban az alábbiakat kell tartalmaznia:
               
                           i.
                        
                        
                           valamennyi üzleti folyamat, eszkalációs eljárások és olyan kapcsolódó rendszerek, amelyek elengedhetetlenek a kérelmező kereskedési adattár szolgáltatásainak biztosításához, ideértve bármely kapcsolódó kiszervezett szolgáltatást, a kereskedési adattár stratégiáját, politikáit és e folyamatok folytonosságára irányuló célkitűzéseit;
                        
                     
                           ii.
                        
                        
                           az egyéb pénzügyi piaci infrastruktúra-szolgáltatókkal és egyéb kereskedési adattárakkal együtt bevezetett intézkedések;
                        
                     
                           iii.
                        
                        
                           a kritikus funkciók vonatkozásában a minimális szolgáltatási szint biztosítását szolgáló intézkedések és e folyamatok teljes körű helyreállításának becsült időigénye;
                        
                     
                           iv.
                        
                        
                           az üzleti folyamatokra és rendszerekre vonatkozó, maximálisan elfogadható helyreállítási idő, figyelembe véve a 648/2012/EU rendelet 9. cikkében foglalt, a kereskedési adattárak részére történő jelentéstételi határidőt és azon adatok mennyiségét, amelyet a kereskedési adattárnak az adott napi időszakban fel kell dolgoznia;
                        
                     
                           v.
                        
                        
                           az események rögzítésére és a felülvizsgálatokra vonatkozó eljárások;
                        
                     
                           vi.
                        
                        
                           a tesztprogram és a tesztek eredményei;
                        
                     
                           vii.
                        
                        
                           a rendelkezésre álló alternatív technikai és operatív helyszínek száma, elérhetősége, az erőforrások a központtal összehasonlítva, valamint az arra az esetre bevezetett üzletmenet-folytonossági eljárások, amikor az alternatív helyszíneket kell igénybe venni;
                        
                     
                           viii.
                        
                        
                           azon másodlagos üzleti helyszínhez való hozzáféréssel kapcsolatos információk, amely révén a személyzet biztosítani tudja a szolgáltatások folytonosságát, amennyiben az elsődleges üzleti helyszín nem elérhető;
                        
                     
         
               d)
            
            
               a kérelmező kereskedési adattár tevékenységeinek fennakadás esetén történő biztosítására irányuló intézkedések, valamint a kereskedési adattár felhasználóinak és egyéb harmadik feleknek az intézkedésekben való részvételének a leírása.
            
         
      10.   SZAKASZ
   
   
      
         Nyilvántartások
      
   
   22. cikk
   A nyilvántartási politika
   (1)   A kereskedési adattárként történő nyilvántartásba vétel iránti kérelem információkat tartalmaz az adatok átvételével és adminisztrációjával kapcsolatban, ideértve a kérelmező által bevezetett politikákat és eljárásokat annak biztosítására, hogy:
   
               a)
            
            
               a jelentett információk időben és pontosan kerüljenek be a nyilvántartásba;
            
         
               b)
            
            
               az adatok online és offline módon is elérhetők legyenek;
            
         
               c)
            
            
               az adatokról üzletmenet-folytonossági célokból megfelelő másolatokat készítsenek.
            
         (2)   A kereskedési adattárként történő nyilvántartásba vétel iránti kérelemnek azon nyilvántartási rendszerek, politikák és eljárások leírását is tartalmazza, amelyeket annak biztosítására használnak, hogy az információkat a vonatkozó jogszabályi és szabályozási követelményekkel összhangban megfelelően módosítsák és a pozíciókat helyesen számítsák ki.
   
      11.   SZAKASZ
   
   
      
         Az adatok rendelkezésre állása
      
   
   23. cikk
   Az adatok rendelkezésre bocsátásának mechanizmusai
   A kereskedési adattárként történő nyilvántartásba vétel iránti kérelem tartalmazza azon források, módszerek és csatornák leírását, amelyeket a kérelmező felhasznál majd a 648/2012/EU rendeletnek az átláthatóságról és az adatok rendelkezésre állásáról szóló 81. cikke (1), (3) és (5) bekezdésével összhangban az információhoz való hozzáférés elősegítéséhez, az alábbiakkal együtt:
   
               a)
            
            
               azon források, módszerek és csatornák leírása, amelyeket a kereskedési adattár alkalmazni fog, hogy a 648/2012/EU rendelet 81. cikkének (1) bekezdésével összhangban elősegítse a nyilvánosságnak az általa tárolt adatokhoz való hozzáférését, továbbá a frissítések gyakorisága, a konkrét kézikönyvek és belső politikák másolatával együtt;
            
         
               b)
            
            
               azon források, módszerek és eszközök leírása, amelyeket a kereskedési adattár alkalmazni fog, hogy a 648/2012/EU rendelet 81. cikkének (3) bekezdésével összhangban elősegítse a releváns hatóságoknak az általa tárolt információkhoz való hozzáférését, továbbá a frissítések és azon ellenőrzések és felülvizsgálatok gyakorisága, amelyeket a kereskedési adattár a hozzáférés szűrési eljárására meghatározhat, konkrét kézikönyvek és belső politikák másolatával együtt;
            
         
               c)
            
            
               azon források, módszerek és csatornák leírása, amelyeket a kereskedési adattár alkalmazni fog, hogy a 648/2012/EU rendelet 80. cikkének (5) bekezdésével összhangban elősegítse a szerződő feleknek az általa tárolt információkhoz való hozzáférését, továbbá a frissítések gyakorisága, a konkrét kézikönyvek és belső politikák másolatával együtt.
            
         24. cikk
   A kérelem pontosságának és teljességének ellenőrzése
   (1)   A nyilvántartásba-vételi eljárás során az EÉPH részére benyújtott valamennyi információhoz a kereskedési adattár igazgatóságának és a felső vezetésnek egy-egy tagja által aláírt kísérőlevelet kell mellékelni, amely igazolja, hogy a közölt adatok a benyújtás napján a kereskedési adattár igazgatósága és a felső vezetés legjobb tudomása szerint pontosak és teljesek voltak.
   (2)   Az információkhoz szükség esetén az adatok pontosságát igazoló, vonatkozó társasági jogi dokumentációt kell mellékelni.
   25. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 19-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  A Hivatalos Lapban még nem tették közzé.
   
      (2)  HL L 201., 2012.7.27., 1. o.
   
      (3)  HL L 331., 2010.12.15., 84. o.
   
      (4)  HL L 243., 2002.9.11., 1. o.
   
      (5)  HL L 157., 2006.6.9., 87. o.